CELEX: 32016R1881
Language: mt
Date: 2016-10-24 00:00:00
Title: Regolament ta' Implimentazzjoni tal-Kummissjoni (UE) 2016/1881 tal-24 ta' Ottubru 2016 li jemenda r-Regolament ta' Implimentazzjoni (UE) Nru 837/2012 fir-rigward tal-attività minima tas-6-fitażi prodotta mill-Aspergillus oryzae (DSM 22594) bħala addittiv tal-għalf għall-ħnieżer nisa (id-dententur tal-awtorizzazzjoni huwa DSM Nutritional Products Ltd) (Test b'rilevanza għaż-ŻEE)

25.10.2016   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               L 289/15
            
         REGOLAMENT TA' IMPLIMENTAZZJONI TAL-KUMMISSJONI (UE) 2016/1881
   tal-24 ta' Ottubru 2016
   li jemenda r-Regolament ta' Implimentazzjoni (UE) Nru 837/2012 fir-rigward tal-attività minima tas-6-fitażi prodotta mill-Aspergillus oryzae (DSM 22594) bħala addittiv tal-għalf għall-ħnieżer nisa (id-dententur tal-awtorizzazzjoni huwa DSM Nutritional Products Ltd)
   (Test b'rilevanza għaż-ŻEE)
   IL-KUMMISSJONI EWROPEA,
   Wara li kkunsidrat it-Trattat dwar il-Funzjonament tal-Unjoni Ewropea,
   Wara li kkunsidrat ir-Regolament (KE) Nru 1831/2003 tal-Parlament Ewropew u tal-Kunsill tat-22 ta' Settembru 2003 fuq l-additivi għall-użu fl-għalf tal-annimali (1), u b'mod partikolari l-Artikolu 13(3) tiegħu,
   Billi:
   
               (1)
            
            
               L-użu tas-6-fitażi (EC 3.1.3.26) prodotta mill-Aspergillus oryzae (DSM 22594) u li tifforma parti mill-kategorija ta' “addittivi żootekniċi”, ġie awtorizzat għal għaxar snin bħala addittiv fl-għalf għall-użu fuq it-tjur, il-ħnienes miftuma, il-ħnieżer għat-tismin u l-ħnieżer nisa permezz tar-Regolament ta' Implimentazzjoni tal-Kummissjoni (UE) Nru 837/2012 (2).
            
         
               (2)
            
            
               Skont l-Artikolu 13(3) tar-Regolament (KE) Nru 1831/2003, id-detentur tal-awtorizzazzjoni ppropona tibdil fil-kundizzjonijiet tal-awtorizzazzjoni tal-adittiv ikkonċernat bi tnaqqis fl-attività minima minn 1 000 FYT/kg għal 500 FYT/g ta' għalf komplet fil-każ ta' ħnieżer nisa. Mal-applikazzjoni ntbagħtet ukoll id-dejta rilevanti ta' sostenn. Il-Kummissjoni din l-applikazzjoni bagħtitha lill-Awtorità Ewropea dwar is-Sigurtà fl-Ikel (minn hawn 'il quddiem “L-Awtorità”).
            
         
               (3)
            
            
               Fl-opinjoni tagħha tas-26 ta' Jannar 2016 (3) l-Awtorità kkonkludiet li d-doża proposta hija effikaċi biex titjieb id-diġestibbiltà evidenti tar-rawt tal-fosfru għal attività minima ta' 500 FYT/kg ta' għalf komplet. It-tnaqqis propost tad-doża għall-ħnieżer nisa mhuwiex se jbiddel il-konklużjonijiet preċedenti fir-rigward tas-sigurtà tal-ħnieżer nisa, il-konsumatur, l-utent u l-ambjent. Il-Bord ikkonkluda li l-addittiv huwa sikur għall-ħnieżer nisa, għall-konsumatur u għall-ambjent; ma jirritax il-ġilda jew l-għajnejn iżda għandu jiġi ttrattat bħala sensitizzatur tal-ġilda. L-Awtorità tqis li ma hemmx bżonn ta' rekwiżiti speċifiċi ta' monitoraġġ wara t-tqegħid fis-suq.
            
         
               (4)
            
            
               Il-kundizzjonijiet stipulati fl-Artikolu 5 tar-Regolament (KE) Nru 1831/2003 huma issodisfati.
            
         
               (5)
            
            
               Għaldaqstant, ir-Regolament ta' Implimentazzjoni (UE) Nru 837/2012 għandu jiġi emendat skont dan.
            
         
               (6)
            
            
               Il-miżuri stipulati f'dan ir-Regolament huma skont l-opinjoni tal-Kumitat Permanenti dwar il-Katina Alimentari u s-Saħħa tal-Annimali.
            
         ADOTTAT DAN IR-REGOLAMENT:
   Artikolu 1
   L-Anness tar-Regolament ta' Implimentazzjoni (UE) Nru 837/2012 jinbidel bit-test tal-Anness ta' dan ir-Regolament.
   Artikolu 2
   Dan ir-Regolament għandu jidħol fis-seħħ fl-għoxrin jum wara l-pubblikazzjoni tiegħu f'Il-Ġurnal Uffiċjali tal-Unjoni Ewropea.
   
      Dan ir-Regolament għandu jorbot fl-intier tiegħu u japplika direttament fl-Istati Membri kollha.
      Magħmul fi Brussell, l-24 ta' Ottubru 2016.
      
         
            Għall-Kummissjoni
         
         
            Il-President
         
         Jean-Claude JUNCKER
      
   
   
      (1)  ĠU L 268, 18.10.2003, p. 29.
   
      (2)  ĠU L 252, 19.9.2012, p. 7.
   
      (3)  EFSA Journal 2016; 14(2):4393.
   
      ANNESS
      
         
            “ANNESS
            
                        In-numru tal-identifikazzjoni tal-addittiv
                     
                     
                        Isem id-detentur tal-awtorizzazzjoni
                     
                     
                        L-addittiv
                     
                     
                        Il-kompożizzjoni, il-formula kimika, id-deskrizzjoni, il-metodu analitiku
                     
                     
                        L-ispeċi jew il-kategorija tal-annimal
                     
                     
                        L-età massima
                     
                     
                        Il-kontenut minimu
                     
                     
                        Il-kontenut massimu
                     
                     
                        Dispożizzjonijiet oħra
                     
                     
                        Tmiem il-perjodu ta' awtorizzazzjoni
                     
                  
                        L-unitajiet ta' attività/kg ta' għalf komplet b'kontenut ta' ndewwa ta' 12 %
                     
                  
                        
                           Il-kategorija tal-addittivi żootekniċi. Il-grupp funzjonali: Is-sustanzi li jtejbu d-diġestibbiltà.
                        
                     
                  
                        4a18
                     
                     
                        DSM Nutritional Products Ltd
                     
                     
                        Is-6-fitażi
                        (EC 3.1.3.26)
                     
                     
                        
                           Il-kompożizzjoni tal-addittiv
                        
                        Preparazzjoni tas-6-fitażi (EC 3.1.3.26) prodotta mill-Aspergillus oryzae (DSM 22594) b'attività minima ta':
                        
                                     
                                 
                                 
                                    10 000  FYT (1)/g f'għamla solida
                                 
                              
                                     
                                 
                                 
                                    20 000  FYT/g f'għamla likwida
                                 
                              
                           Il-karatterizzazzjoni tas-sustanza attiva
                        
                        Is-6-fitażi (EC 3.1.3.26) prodotta mill-Aspergillus oryzae (DSM 22594)
                        
                           Il-Metodu analitiku
                            (2)
                        
                        Għal kwantifikazzjoni tas-6-fitażi fl-għalf:
                        Metodu kolorimetriku li jkejjel il-fosfat inorganiku rilaxxat bis-6-fitażi mill-fitat (ISO 30024:2009)
                     
                     
                        It-tjur
                        Il-ħnieżer għat-tismin
                        Il-ħnienes (miftuma)
                     
                     
                        —
                     
                     
                        500 FYT
                     
                     
                        —
                     
                     
                        
                                    1.
                                 
                                 
                                    Fl-istruzzjonijiet għall-użu tal-addittiv u tat-taħlita lesta minn qabel, indika t-temperatura tal-ħażna, iż-żmien tal-ħażna u l-istabbiltà waqt il-proċess ta' tgerbib.
                                 
                              
                                    2.
                                 
                                 
                                    Doża rakkomandata għall kull kilogramma ta' għalf sħiħ:
                                    
                                                —
                                             
                                             
                                                it-tjur, il-ħnienes (miftuma) u l-ħnieżer għas-simna: 500-4 000  FYT;
                                             
                                          
                                                —
                                             
                                             
                                                il-ħnieżer nisa: 500-4 000  FYT.
                                             
                                          
                              
                                    3.
                                 
                                 
                                    Għall-użu f'għalf li fih aktar minn 0,23 % ta' fosforu marbut mal-fitin.
                                 
                              
                                    4.
                                 
                                 
                                    Għall-utenti tal-addittiv u tat-taħlitiet imħejjija minn qabel, l-operaturi ta' negozju tal-għalf għandhom jistabbilixxu l-proċeduri operattivi u l-miżuri organizzattivi sabiex jindirizzaw ir-riskji li jistgħu jinqalgħu mill-użu tiegħu. Meta dawk ir-riskji ma jkunux jistgħu jiġu eliminati jew imnaqqsa kważi għal kollox bi proċeduri u miżuri normali, għandu jintuża t-tagħmir ta' protezzjoni personali adattat.
                                 
                              
                                    5.
                                 
                                 
                                    Għall-użu fil-każ ta' ħnienes miftuma b'piż ta' mhux aktar minn 35 kg
                                 
                              
                     
                        Id-9 ta' Ottubru 2022
                     
                  
                        Il-ħnieżer nisa
                     
                     
                        500 FYT
                     
                  
      
      
         (1)  1 FYT huwa l-ammont ta' enżim li jirrilaxxa 1 μmol kull minuta ta' fosfat mhux organiku mill-fitat f'kundizzjonijiet ta' reazzjoni b'konċentrazzjoni ta' fitat ta' 5,0 mM b'pH ta' 5,5 u 37 °C.
      
         (2)  Id-dettalji tal-metodi analitiċi jinsabu fl-indirizz tal-Laboratorju ta' Referenza li ġej: http://irmm.jrc.ec.europa.eu/EURLs/EURL_feed_additives/Pages/index.aspx”